CELEX: 52014DP0033
Language: bg
Date: 2014-01-16 00:00:00
Title: Решение на Европейския парламент от 16 януари 2014 г. относно препоръката на Съвета за назначаване на член на Изпълнителния съвет на Европейската централна банка (N7-0002/2014 — C7-0010/2014 — 2014/0801(NLE))

23.12.2016   
            
            
               BG
            
            
               Официален вестник на Европейския съюз
            
            
               C 482/244
            
         P7_TA(2014)0033
   Назначаване на член на изпълнителния съвет на Европейската централна банка (Сабине Лаутеншлегер)
   Решение на Европейския парламент от 16 януари 2014 г. относно препоръката на Съвета за назначаване на член на Изпълнителния съвет на Европейската централна банка (N7-0002/2014 — C7-0010/2014 — 2014/0801(NLE))
   (Консултация)
   (2016/C 482/45)
   
      Европейският парламент,
   
   
               —
            
            
               като взе предвид препоръката на Съвета от 7 януари 2014 г. (N7-0002/2014) (1),
            
         
               —
            
            
               като взе предвид член 283, параграф 2, втора алинея от Договора за функционирането на Европейския съюз, съгласно който Европейският съвет се е консултирал с Парламента (C7-0010/2014),
            
         
               —
            
            
               като взе предвид член 109 от своя правилник,
            
         
               —
            
            
               като взе предвид доклада на комисията по икономически и парични въпроси (A7-0023/2014),
            
         
               А.
            
            
               като има предвид, че с писмо от 8 януари 2014 г., получено на 9 януари 2014 г., Европейският съвет се е консултирал с Европейския парламент относно назначаването на Сабине Лаутеншлегер за член на Изпълнителния съвет на Европейската централна банка (ЕЦБ) за мандат от осем години;
            
         
               Б.
            
            
               като има предвид, че комисията по икономически и парични въпроси на Европейския парламент направи оценка на квалификацията на г-жа Лаутеншлегер, по-специално от гледна точка на условията, посочени в член 283, параграф 2 от Договора за функционирането на Европейския съюз (ДФЕС), и на изискването за пълна независимост на ЕЦБ в областта на паричната политика съгласно член 130 от ДФЕС; като има предвид, че в рамките на тази оценка г-жа Лаутеншлегер предостави на комисията автобиография, както и своите отговори на изпратения до нея писмен въпросник;
            
         
               В.
            
            
               като има предвид, че впоследствие, на 13 януари 2014 г. комисията проведе изслушване на г-жа Лаутеншлегер, по време на което тя направи встъпителна декларация, а след това отговори на въпросите, зададени от членовете на комисията;
            
         
            
               1.
            
            
               Изказва положително становище относно препоръката на Съвета за назначаване на Сабине Лаутеншлегер за член на Изпълнителния съвет на Европейската централна банка;
            
         
            
               2.
            
            
               Възлага на своя председател да предаде настоящото решение на Европейския съвет, на Съвета, както и на правителствата на държавите членки.
            
         
      (1)  Все още непубликувана в Официален вестник.